《赠刘伯翔相师》
宋代·陈淳

孔孟不说相，於人洞肺肝。
由也行行如，不得其死然。
括也未闻道，其躯难以全。
赐亿亦屡中，执玉俯仰间。
经礼视平衡，下忧倾则奸。
兹皆以理决，初匪由术传。
刘君以相名，表里须相关。
备道最上格，温恭厉而安。
晬面盎於背，德人盛容颜。
论心勿徇形，心广体自胖。
敬吉怠则灭，炳炳真如丹。
此诀若未喻，所阅非神观。

作者简介：陈淳(1159～1223)是中国南宋理学家。字安卿，亦称北溪先生。漳州龙溪(今福建漳州龙文人），今祠建漳州龙文洛滨社。朱熹晚年的得意门生，理学思想的重要继承者和阐发者。著作有《北溪全集》。